Status på flygtningeområdet 
Sagsfremstilling 
3.      Status på flygtningeområdet  
                                                                                                                        Åbent 
Sagsnr.: 326-2015-65004       J.nr.: 00.32.00            Erna Andreasen.: 326-2015-374143 
  
[adresse] 
Kalundborg Kommune er tildelt 146 flygtninge i 2015 og 137 flygtninge i 2016. Dertil kommer eventuelle 
familiesammenføringer. 
  
Kalundborg Kommune er i 2015 blevet tildelt 1,5 mio. kr. i tilskud til investeringer og 2,3 mio. kr. i ekstraordinært 
integrationstilskud, i alt 3,8 mio. kr. Kommunalbestyrelsen har den 25. februar 2015 besluttet, at disse tilskud 
afsættes som en samlet pulje, hvorfra der kan ansøges om dækning af merudgifter fra de enkelte enheder i 
kommunen. Denne pulje administreres politisk. 
  
Social og Indenrigsministeriet har den 6. oktober 2015 udmeldt, at Kalundborg Kommune i 2016 vil modtage 1,4 
mio. kr. i tilskud til investeringer og 2,3 mio. kr. i ekstraordinært integrationstilskud. I alt 3,7 mio. kr.  
  
Investeringstilskuddet er fra ministeriets side tænkt anvendt bredt i hele kommunen til de merudgifter såsom 
rådgivning, administration, folkeskoleundervisning, dagtilbud m.v. 
Det ekstraordinære integrationstilskud er ligeledes tænkt anvendt bredt og tildeles kommunerne for at imødegå 
udfordringer med udgifter til både flygtninge og familiesammenførte. 
  
Jobcentret, Borgerservice, Børn og Familie samt Småbørn og Undervisning har opgjort de merudgifter de ser på 
området som følge af den øgede flygtningemængde:  
  
· Jobcentret forventer en samlet merudgift på flygtningeområdet på 6,9 mio. kr. i 2015. Dog har Jobcentret 
mindreudgifter på øvrige ydelsesområder, hvorfor det forventes, at merudgiften kan holdes indenfor eksisterende 
budget. I 2016 er der i forbindelse med budgetudarbejdelse taget højde for den øgede flygtningemængde, da 
forventet tildeling for 2016 var kendt på budgetlægningstidspunktet. 
  
· Borgerservice vurderer, at der bliver merudgifter til administration af integrationsydelse og enkeltudgifter m.v. Det 
skyldes at KMD i 2015 ikke kan levere et system til håndtering af den nye integrationsydelse, som trådte i kraft den 
1. september 2015. Systemet forventes at være i drift medio 2016. Der forventes i 2015 at være administrative 
meropgaver svarende til 150.000 kr., som dog er løst indenfor Borgerservices ramme. I første halvår af 2016 
skønnes der at være en merudgift på 225.000 kr. til flere personaleressourcer.  
  
· Børn og Familie vurderer, at der er kommet ca. 3 gange så mange uledsagede flygtningebørn som tidligere, hvilket 
der samlet anvendes en fuldtidsstilling til. Der vurderes at være anvendt ressourcer svarende til 330.000 kr. i 2016, 
og at der ligeledes er behov for 330.000 kr. i 2016.  
  
· Småbørn og Undervisning vurderer, at de samlede merudgifter i 2015 andrager i alt 950.200 kr. på skoleområdet 
på baggrund af øgede antal lærerstillinger, samt 100.000 kr. på baggrund af ekstra medarbejderforbrug i forbindelse 
med flere flygtningebørn i kommunens institutioner. I alt 1.050.200 kr.  
I 2016 skønnes udgiften til i alt 1.016.000 kr. Heraf vedrører 516.000 kr. et øget antal lærere og 500.000 kr. er 
udgifter til en konsulent til vejledning og rådgivning i forbindelse med tilrettelæggelsen af modtagelse og 
undervisning af flygtningebørn i dagtilbud og i skoler.  
  
  
Det anbefales på baggrund heraf, at der fordeles følgende beløb fra puljen:  
  
Desuden foreslås, at restbeløbet fra puljerne på henholdsvis 2.419.800 kr. og 2.129.000 kr. tilbageføres til 
kommunens kasse. Dette skal ses i sammenhæng med, at der allerede i budgettet har været taget højde for nogle af 
ekstraudgifterne til flygtninge.  
  
Jobcentret og Småbørn og Undervisning har beskrevet det faglige indhold i deres nye opgaver i vedhæftede 
statusnotater. Jobcentret har i deres statusnotat anført, at der i forhold til integrationsindsatsen er etableret en række 
initiativer for de aktuelt 350 borgere, der er omfattet af integrationsprogrammet. Endvidere er der redegjort for den 
aktuelle status vedrørende boligplacering af flygtninge, og de udfordringer der er med det nuværende antal, og 
forventede øgede antal flygtninge med behov for bolig.  
  
Småbørn og Undervisning har i statusnotatet redegjort for udfordringerne med tosprogede elever. Det vedrører 
organisering af undervisning, lovkrav, og forventning til fremtidig tilgang af såvel ledsagede, som uledsagede 
flygtningebørn. 
  
BEHANDLING 
Økonomiudvalget, Kommunalbestyrelsen.  
  
INDSTILLING 
Direktøren indstiller,  
· at der frigives 1.380.200 kr. i 2015 og 1.571.000 kr. i 2016 fra puljerne, som fordeles som ovenfor beskrevet, 
· at restbeløbet på henholdsvis 2.419.800 kr. og 2.129.000 kr. tilbageføres til kommunens kasse. 
  
ØKONOMISKE KONSEKVENSER 
Fremgår af indstillingen. 
Økonomiudvalgets møde den 9. december 2015: 
Udvalget vedtog at anbefale indstillingen og at tage orienteringen til efterretning. 
Udvalget ønsker fremover en kvartalsvis orientering om status på integrationsindsatsen. 
  
Bilag 
  
  
  
  
  
Kommunalbestyrelsens møde den 16. december 2015: 
Kommunalbestyrelsen vedtog at godkende Økonomiudvalgets indstilling. 
2015 
2016 
Borgerservice 
            
     225.000  
Børn og Familie 
          330.000 
     330.000  
Småbørn og Undervisning 
       1.050.200  
  1.016.000  
I alt 
       1.380.200  
 1.571.000  
Status vedrørende integrationsindsatsen - Jobcenteret 4/12-2015 
326-2015-384506 
Småbørn og Undervisning - Forslag til organisering af undervisning 
af tosprogede Alberte Krogh 
326-2015-384853 
